ગમ્મે તેટલા અભિમાનમાં સ્વમાનમાં જીવતો પુરુષ જયારે સંતાનનો પિતા બને છે ત્યારે તેમાં પુરુષત્વ કરતા પ્રેમાળ, દેખભાળ અને ચિંતા કરનાર પિતા નજર આવે છે. ઘણી વખત આ ચિંતા, લાગણીઓ મૌન બની જતી હોય છે. અંતરમાં રહી જતી હોય છે. માં, બહેન, પત્ની કે પ્રેયસી સામે પુરુષત્વ દાખવતો એ વ્યક્તિ દીકરી સામે માત્ર અને માત્ર એક પિતા બની જાય છે. દીકરી માટે એના બધા જ સમીકરણો બદલાઈ જઈ એક પ્રેમાળ પિતા બની જાય છે. તો ક્યારેક એ જ પિતા પોતાના દીકરામાં પોતાનું જ પ્રતિબિંબ જુએ છે. દીકરામાં તેને પોતાનું બાળપણ અને યુવાની દેખાયા કરે છે.